
Tájékoztatás
a Közgyűlés részére

Tisztelt Közgyűlés!

A 1822/2010. (10.27.) Főv. Kgy. számú határozatban foglaltak szerint a BVH Zrt. a működéséről negyedévente előrehaladási jelentést készít a Fővárosi Közgyűlés részére. 

A Budapesti Városüzemeltetési Központ Zrt. jogutódjaként a BVH Budapesti Városüzemeltetési Holding  Zártkörűen Működő Részvénytársaság (továbbiakban:Társaság/BVH Zrt.) Alapszabályának VII. fejezet 2.2. pontja szerint az Igazgatóság a Részvényes - Budapest Főváros Önkormányzata - és a Felügyelőbizottság felé negyedévente jelentés készít az ügyvezetésről és a Társaság vagyoni helyzetéről, valamint üzletpolitikájáról, a Társaság üzleti tervének időarányos teljesítéséről, melyben beszámol a vállalatcsoport helyzetéről (negyedéves előrehaladási jelentés). 

A fentiek szerint a BVH Zrt. a működéséről negyedévente előrehaladási jelentést készít a Fővárosi Közgyűlés részére, ennek végrehajtása érdekében a BVH Zrt. elkészítette Ennek végrehajtása érdekében a BVH Zrt. elkészítette a 2017. évi III. negyedéves jelentését.

A Társaság által előkészített tájékoztatás részét képezi a Tájékoztatás a vállalatcsoport 2017. évi III. negyedéves gazdálkodásáról, melyet a tagvállalatok 2017. III. negyedéves adatszolgáltatása (üzleti jelentései) alapján állítottak össze (4. számú függelék: Üzleti jelentés a Vállalatcsoport 2017. 1-9. havi tevékenységéről).










I. Pénzügyi összefoglaló
Árbevétel
Az adatok millió forintra kerekítve szerepelnek, melyek az összesítésben kerekítési különbözetet okozhatnak
[image: ]
A tagvállalatok összes árbevétele 2017. III. negyedévben 4 202 M Ft-tal meghaladja a tervet, hogy ha a FŐKÉTÜSZ Kft.-t a terv hiányában a bázis évhez mérjük, 3 594 M Ft-tal magasabb az összes árbevétel.
A FŐTÁV Zrt. tervezettől magasabb bevétele az alacsonyabb átlaghőmérséklet következménye, a Budapest Gyógyfürdői Zrt. terv feletti árbevétele a magas vendégforgalomnak köszönhető. 
Az FKF Nonprofit Zrt. terv feletti bevétele főként a hintőanyag eladásból, szelektív árbevételből és hulladék ártalmatlanításból származik. 
A Budapesti Temetkezési Intézet Zrt. árbevétel növekedését az adott időszakban az elhalálozások igen magas száma indokolja.
A FŐKÉTÜSZ Kft. 2017. évre elfogadott terv számait a 2015. évi CCXI. törvény előírás értelmében újra kellett készítenie. Az új tervszámokat az Igazgatóság hiányosságok miatt nem fogadta el. A bázis adathoz képest 158 M Ft-tal kevesebb árbevételt ért el. 
Működési költségek
Az adatok millió forintra kerekítve szerepelnek, melyek az összesítésben kerekítési különbözetet okozhatnak
[image: ]A tagvállalatok 2017. III. negyedévi kumulált működési kiadásai 2 618 M Ft-tal maradnak el a tervezettől, azonban 3 085 M Ft-tal haladták meg a 2016. év ezen időszaki kiadásának szintjét. 
A cégek többsége jelentős költségmegtakarítást ért el, legnagyobbat az FKF Nonprofit Zrt. és a FŐTÁV Zrt., a Budapesti Temetkezési Intézet Zrt.-nél, a FŐKERT Nonprofit Zrt.-nél ugyanakkor költségnövekmény keletkezett. A FŐKÉTÜSZ Kft.-t a módosított terv hiányában a bázis évhez mérve lényegesen kedvezőbb teljesülés tapasztalható.

Anyagjellegű ráfordítások
Az adatok millió forintra kerekítve szerepelnek, melyek az összesítésben kerekítési különbözetet okozhatnak
[image: ]Az anyagjellegű ráfordításoknál hasonlóan a teljes működési költségekhez az FKF Nonprofit Zrt.-nél és a FŐTÁV Zrt.-nél történt a legnagyobb összegű megtakarítás, míg a FŐKERT Nonprofit Zrt. anyagfelhasználása növekedett leginkább, de egészében így is a tervezett alatt alakult az anyagjellegű ráfordítások háromnegyed éves összege.
Személyi jellegű ráfordítások
Az adatok millió forintra kerekítve szerepelnek, melyek az összesítésben kerekítési különbözetet okozhatnak
[image: ]A 2017. III. negyedévi adatokból látható, hogy ha a FŐKÉTÜSZ Kft.-t a módosított terv hiányában a bázis évhez mérjük, akkor a cégcsoport személyi jellegű ráfordításainak összege 911 M Ft-tal csökkent, köszönhetően elsősorban az FKF Nonprofit Zrt.-ben bekövetkezett létszám csökkenésnek és a bérfejlesztés elmaradásának, valamint általánosan elmondható, hogy a szociális hozzájárulási adó mértékének csökkenése, mely a tervezéseknél még nem volt ismert, szintén pozitívan befolyásolta a kiadásokat.
Adózott eredmény
Az adatok millió forintra kerekítve szerepelnek, melyek az összesítésben kerekítési különbözetet okozhatnak
[image: ]
A tagvállalatok 2017. III. negyedévi összesített adózott eredménye 8 922 M Ft-tal meghaladja a tervet, melyhez elsősorban a BVH Zrt., az FKF Nonprofit Zrt., a Budapest Gyógyfürdői Zrt. és a FŐTÁV Zrt. járult hozzá.
A BVH Zrt. a tervhez képest jelentős adózott eredményre tett szert köszönhetően a tagvállalatoktól elvont és elvonandó osztalékoknak, amelyekről részben az előző évben, és idén tavasszal döntött az Igazgatóság. 
Az FKF Nonprofit Zrt. igen jelentős eltérését a működési költségekben történt megtakarítások indokolják. Az anyagjellegű ráfordításokon belül a rekultivációs költségek elszámolása eltérő ütemezésben valósul meg, így jelentős a megtakarítás. Továbbá a személyi jellegű ráfordítások is jelentősen befolyásolták, mivel a tervhez képest alacsonyabb létszámmal folytatja tevékenységét a társaság, ezért jelentős a bérköltség és annak adó megtakarítása is.
A Budapest Gyógyfürdői Zrt. terv feletti eredmény javulásának fő oka a jelentős forgalomnövekedés a történelmi fürdőkben és a felújított Paskál fürdőben, valamint a személyi jellegű költségekben jelentkező megtakarítások. 
A FŐTÁV Zrt. adózott eredménye szignifikánsan javult a tervezetthez képest köszönhetően annak, hogy jelentős árbevétel növekedést realizált az alacsony átlaghőmérséklet miatt, valamint az anyagjellegű ráfordításokon keletkezett megtakarításoknak. Az eredményt némileg rontja az adófizetési kötelezettség, mivel a tervben nem történt erre vonatkozó számítás.
A FŐKERT Nonprofit Zrt. esetében a jelentős eredmény csökkenés oka a tervhez képest, hogy a FINA projekt költségei jelentős többlet anyagfelhasználással jártak. Pénzügyi eredménye is a vártnál rosszabban alakult ugyanis a Virágért Kft. nem fizeti meg a tervezett osztalékot a társaságnak, mivel a tervezési időszakhoz képest rosszabb eredménnyel zárt.
A Budapesti Temetkezési Intézet Zrt. tervszám fölötti eredményének indoka, hogy jelentős alaptevékenységéből származó árbevétel növekedést realizált. 
A FŐKÉTÜSZ Kft. 2017. évre elfogadott terv számait a 2015. évi CCXI. törvény előírás értelmében újra kellett készítenie. Az új tervszámokat az Igazgatóság hiányosságok miatt nem fogadta el.

II. Tagvállalati összefoglaló:
1. [bookmark: _Toc458763208]Budapest Gyógyfürdői Zrt.
Az időarányos bevételek a tervezettnél magasabb alakulásában a vendégforgalom emelkedésén (állandó fürdőkben és strandokon egyaránt) túl kiemelten fontos szerepe volt az alkalmazott árpolitikának. Az év eleji differenciált áremelés nagymértékben hozzájárult a tervezetthez képest 1 236,4 M Ft, a bázishoz képest 1 325,2 M Ft nagyságú bevételtöbblet eléréséhez. Mind a vendégforgalom, mind a bevétel alakulásában egyértelműen sikerült ellensúlyozni a Dagály fürdő és strand kiesését. 
A HR fejlesztési program harmadik üteme végrehajtásra került – a nagymértékű bérfejlesztés javított a dolgozói elégedettségen és segítette a fürdőkben nyújtott szolgáltatások minőségének növekedését. Ennek ellenére a munkaerő piaci trendek változása szükségessé teszi a társaság bérezési rendszerének újragondolását. A munkaerőhiány következtében átlagosan 15%-os béremelés került tervezésre a 2018-as évre. A személyi ráfordítások növekedése az első kilenc hónapban a bázishoz képest 14,3% (+423,1 M Ft). A munkavállalók elkötelezettségének növelése szintén fontos stratégiai cél, a 2017. évi bérfejlesztések – a kulcsfontosságú, fizikai munkakörökben átlagosan 10-14%-os mértékű béremelések – ezt a célt szolgálták.
A beruházások közül július 13-án került átadásra a Palatinus főépület rekonstrukció és téli üzemeltetésű fürdővé fejlesztés. A 2017. év legfontosabb, stratégiai szempontból kiemelt beruházása 19 hónap alatt készült el. Teljes bekerülési értéke 3,1 Mrd Ft, ebből 2017. évre jutó összeg 1,515 Mrd Ft, mely részben saját erőből, részben hosszú távú beruházási hitelből került finanszírozásra. 
A beruházás eredményeként az egység bevételtermelő periódusa kiterjed az egész évre. Ugyanakkor látni kell, hogy a Palatinus fő bevételét ezután is a nyár biztosítja, de a jövedelmezősége tartósan emelkedni fog. Időarányosan a tervezettől kismértékben elmarad a 2017. év második legfontosabb projektje, a csillaghegyi Árpád forrásfürdő fejlesztése. 
Az idényfürdők eredményének javítása kiemelt stratégiai célkitűzés. A Palatinus fejlesztését megelőzően a Paskál strand télen is üzemelő egységgé fejlesztése 2016. évben ezt a célt szolgálta. A kibővített egység forgalma és bevétele jelentősen felülmúlta az előzetes várakozásokat. 
A működési eredmény javítása 2017. 01-09. hónapban is teljesítésre került. Az adózás előtti eredmény (3 544,6 M Ft) a bázist (3 137,6 M Ft) és a tervezettet (2 670,0 M Ft) egyaránt jelentős mértékben haladja meg. (Az eredmény esetében némi eltérés tapasztalható a BKR rendszer és a társaság III. negyedéves jelentése között, ugyanis az adatbázis a még nem auditált bázisidőszaki eredményt tartalmazza. Az eltérés nem szignifikáns, 4,4 M Ft.)
2. [bookmark: _Toc458763215]Budapesti Temetkezési Intézet Zrt.
A Budapesti Temetkezési Intézet Zrt. 2017. III. negyedéves adózott eredménye 159 M Ft, mely jelentősen meghaladja mind a bázis, mint a tervezett értéket. A jelentős eredmény a mortalitási adatok emelkedésére vezethető vissza. 
A Budapesti Temetkezési Intézet Zrt. hatékonyságnövelő intézkedéseinek várható hatása 2017. évre:
· az Újköztemetőben új, humán beavatkozást nem igénylő energetikai rendszer került bevezetésre, melynek következményeként az ott dolgozó 5 fő munkaviszonyának megszüntetésére került sor 2017. október 1. napától. Ezzel összefüggésben 2018. évre 16 M Ft költségmegtakarítás jelentkezik.
· Eltérve azon Holding irányelvtől, mely szerint a bérköltség 1%-át oktatásra és továbbképzésre kell fordítani, az eddigi 11 M Ft/év körüli költés helyett 2017. évben mindössze 3,5 M Ft keretösszeggel számoltak.
· A vevői elégedettség felmérése érdekében a társaság 2017. évben sem szándékozik külső céget bevonni, melyből 2 M Ft megtakarítást várnak.
3. [bookmark: _Toc446057503][bookmark: _Toc458763222]FKF Nonprofit Zrt.
A társaság 2017. évi működésére a legnagyobb hatást 2017. évben is a hulladékról szóló 2012. évi CLXXXV. törvény (továbbiakban Ht.) gyakorolja. A végrehajtási rendeletek kiadása megkezdődött, azonban több, a társaság működését befolyásoló rendelet még nem jelent meg. 
Az értékesítés nettó árbevétele az I-III. negyedévben 27 838 M Ft, mely az előző év azonos időszakának 97,8%-a. A csökkenés fontosabb összetevői a tavalyi azonos időszakhoz képest, a következők:
· A hulladékkezelés értékesítésének árbevétele 1 729,2 M Ft-tal alacsonyabb. 
· A köztisztasági megrendelt munkák bevétele 23,9 M Ft-tal kevesebb.
· Az egyéb tevékenységek árbevétele 28,4 M Ft-tal alacsonyabb.
Az alábbi többletbevételek csak részben ellensúlyozzák az árbevétel csökkenést:
· A 2017. évi Közszolgáltatási Szerződés aláírásra került, ezért a köztisztasági ágazat finanszírozása az ez évi költségvetésben elfogadott magasabb összeggel történt, mely 1 093,2 M Ft-os növekedést jelent.
· Az energiaértékesítés 155,3 M Ft-tal magasabb, mint a bázis időszaki.
A pénzügyi műveletek bevétele a nullához közelítő kamatlábak miatt 74,6 %-a az előző évi bázisnak. Az összes bevétel 29 274,7 M Ft volt, mely 36,0 %-kal alacsonyabb a bázisidőszakhoz képest. A csökkenés oka, hogy a 2016. évi beszámolóban még szerepel az értékesített hulladékkezelési díjkövetelés (Díjbeszedő Zrt). 
A Társaság 2017. évi beruházási terve összesen 11 829,7 M Ft. Ebből 7 864,3 M Ft-ot alaptevékenységhez kapcsolódó beruházásokra, 3 965,4 M Ft-ot a kiemelt stratégiai beruházásokra tervez fordítani. Jelentős kiadást az alaptevékenységhez kapcsolódó beruházások jelentenek a Társaság számára, a jármű rekonstrukció ennek 44,7%-át képezi. A stratégiai beruházások 77,2%-a KEOP, KEHOP finanszírozásban realizálódik. 
A tárgyidőszak végére a pénzügyi helyzet az NHKV késedelmes utalása miatt kiélezetté vált, ezért év végére tekintettel továbbra is megoldandó feladatnak látszik annak rendezése, hogy amennyiben év végén igénybe kell venni a folyószámlahitelt, úgy hogyan tud eleget tenni a Stabilitás tv. elvárásainak. Ennek áthidalása érdekében más finanszírozási megoldás alkalmazására is szükség lehet. 
A teljes munkaidős munkavállalók tekintetében a 2017. év I – III. negyedévének tény létszáma átlagosan 61 fővel maradt el a tervezettől, melynek az okai főképpen a szigorú létszámgazdálkodás, a téli munkarendben kevesebb munkavállaló került felvételre az engedélyezettnél, valamint a kilépő munkavállalók létszámpótlása a munkaerő piaci helyzet miatt hosszabb átfutási idővel történik.
Az időarányos adózott eredményben 1 741 M Ft-tal jobb eredményt értek el a tervezettől. A III. negyedévi adózott eredmény 1 341 M Ft. Az eltérés elsősorban az anyagjellegű ráfordítások időszakos megtakarításának köszönhető, mivel beruházáshoz kapcsolódó alapanyag, valamint fenntartási-, javítási-, karbantartási anyagok költségei alulmaradtak a tervezett értékhez képest. 
4. [bookmark: _Toc458763229]FŐKERT Nonprofit Zrt.
A FŐKERT Nonprofit Zrt. Közszolgáltatási Keretszerződésének elválaszthatatlan részét képezi a mindenkor hatályos Éves Közszolgáltatási Szerződés, amit a Fővárosi Közgyűlés az idén, 2017. április 5-én elfogadott. 2017. június 14-én a Közgyűlés elfogadta a Szerződés 1. számú módosítását. (A „10 000 új fát Budapestre!” faültetési program megvalósítását. A projekt nem beruházásként, hanem a FŐKERT Nonprofit Zrt.-vel kötött közszolgáltatási szerződés keretén belül valósítja meg és ezen felül a Városháza Park Oázis projekt keretében kiültetésre kerülő növényzet időszakos fenntartására 10 000 e Ft fedezetet biztosít).
Az árbevétel, a költségek és feladatok döntő részét a Fővárosi Közszolgáltatás teszi ki. 
Az Egyéb Közszolgáltatás kategóriába tartozik a Városliget fenntartása, a Közszolgáltatási Szerződésen felüli fővárosi megrendelések, amelyek a tárgyidőszakban jelentős a FINA Világbajnoksághoz kapcsolódó fejlesztési feladatok, illetve a külön Zöldterület-fejlesztési megrendelések miatt. 
2017. évben a társaság tevékenységét döntően befolyásoló jogszabályi változás nem történt. A társaság szervezeti felépítésében lényeges változás nem történt tárgyidőszakban.
Az időarányos eredményben 186 M Ft-tal maradtak el a tervezettől. A III. negyedévi adózott eredmény -99 M Ft. Az eltérés elsősorban az anyagjellegű ráfordítások időszakos túllépésének köszönhető, mivel a FINA projekt alapanyag, üzemi- és fűtőanyag, valamint fenntartási-, javítási-, karbantartási anyagok költségei meghaladták a tervezett értéket.
5. [bookmark: _Toc458763236]FŐKÉTÜSZ Kft.
A társaság működését jórészt a 2016. évi jogszabályváltozások határozzák meg. Tevékenységüket a 2015. évi CCXI. törvény, a 21/2016 (VI.9.) BM rendelet, valamint a 99/2016. (V.13.) Kormányrendelet alapján végezték 2017. I-III. negyedévében.
A társaság a jogszabályi előírásoknak megfelelően ellátta a szolgáltatási területén található égéstermék-elvezetők (egyedi, gyűjtő, központi) és tartozékaik ellenőrzését, szükség szerinti tisztítását és műszaki felülvizsgálatát. Ezt a tevékenységet a már megalakult régióközpontok, illetve – ahol a régiósítás még nem zajlott le – a még működő kirendeltségek munkatársai végezték.
Műszeres Szolgáltatási Osztályuk a kéményvizsgálatokat, az ezekhez kapcsolódó műszeres méréseket, tervfelülvizsgálatokat, valamint az üzemzavar elhárítással kapcsolatos vizsgálati feladatokat végzi az egész főváros területén. CO érzékelőkkel kapcsolatos kéményseprő-ipari tevékenységüket folyamatosan a jogszabályi előírásoknak megfelelően végzik.
Az új jogszabályi környezet jelentősen megnehezítette a zárva talált lakások hatósági átjelentését. Az új előírások a közszolgáltatók hatáskörébe utalta a felszólítási tevékenységet, melyet korábban a hatóság végzett. A társaság jelentős számítástechnikai fejlesztéseket folytat annak érdekében, hogy a zárva talált lakások tulajdonosainak a második sikertelen bejutási kísérletet követő harminc nap letelte után az előírt felszólításokat elküldhesse. 
A cég jelenleg hét megyébe jelentkezett be kéményseprőipari tevékenység ellátására. 2017. első negyedévében közel 18 M Ft, 2017. első félévének végén közel 29 M Ft és 2017. III. negyedévének végére kumuláltan 44 M Ft volt a közvetlen költségen számított eredmény. A piacszerzés folyamatosságának biztosítása, illetve a piaci jelenlét megerősítése céljából DM levelekkel, akciókkal keresték meg a meglévő és a potenciális ügyfeleket, ezzel biztosítva a folyamatos bevételeket, illetve a folyamatos növekedést.
A FŐKÉTÜSZ Kft. 2017. I-III. negyedévi eredménye + 276 M Ft. A nyereség csak időszakos. Az ingyenesség miatt kieső árbevétel pótlását célzó állami forrás teljes évi összege befolyt a Társasághoz. Ehhez társul a tervezettnél alacsonyabb költségszint, melynek döntő többsége a fel nem vett kéményseprők személyi jellegű ráfordításai. További költségmegtakarítást jelent a csökkentett marketing kiadás, illetve egyéb kisebb kiadások elhalasztása annak érdekében, hogy a tervezettnél alacsonyabb kompenzáció révén várható veszteséget minimalizálni tudja a Társaság.
6. [bookmark: _Toc458763243]FŐTÁV Zrt.
[bookmark: _Toc477510513]A FŐTÁV Zrt. által tervezett jelentősebb stratégiai feladatok: 
· [bookmark: OLE_LINK4]Budapest városi stratégiai gerincvezeték rendszer előkészítése és megvalósítása, 
· a Belváros távhőszolgáltatással történő ellátása, 
· a Városháza távhőszolgáltatási körbe vonása, távvezeték Erzsébet hídon történő átvezetése, 
· a Nemzeti Olimpiai Központ és a Liget projekt távhőellátásához stratégiai tranzitvezeték kiépítése,
· megújuló energiatermelés: HUHA II. megvalósítása, biomassza alapú fűtőművek létesítése,
· a hőközpontok távfelügyeleti rendszerének teljes körűvé tétele.
[bookmark: _Toc431915746][bookmark: _Toc466555988][bookmark: _Toc466557642][bookmark: _Toc466557733][bookmark: _Toc466559407][bookmark: _Toc466559470][bookmark: _Toc466559606][bookmark: _Toc466555989][bookmark: _Toc466557643][bookmark: _Toc466557734][bookmark: _Toc466559408][bookmark: _Toc466559471][bookmark: _Toc466559607][bookmark: _Toc466555990][bookmark: _Toc466557644][bookmark: _Toc466557735][bookmark: _Toc466559409][bookmark: _Toc466559472][bookmark: _Toc466559608]A menedzsment által megtett és megtenni kívánt meghatározó, működést befolyásoló döntések 2017. I-III. negyedévben:
· A FŐTÁV Zrt. a vizsgált időszakban három pályázati konstrukcióban hét KEHOP pályázatot nyújtott be.
· Liget-FÁNK-Eiffel projekt (észak-déli vezeték): FÁNK esetében a szerződés aláírás megtörtént, a szolgáltatás várható időpontja 2018. második félév. Eiffel projekt esetében a kiadott (5,6 MW teljesítmény) ajánlat elfogadásra került. Vajdahunyad vár, Műcsarnok, Szent István Gimnázium, Teleki Blanka Gimnázium, valamint a Liszt Ferenc Általános Iskola esetében a tárgyalások folyamatban vannak, a bekötések 2019-2020-ban esedékesek. Liget projekttel kapcsolatos vezetékek építése 2018 tavaszán kezdődhet, az első fogyasztó bekötése 2019-ben várható.
· Tárgyév I-III. negyedévében 24,5 MW új fogyasztói szerződés került megkötésre, 6,7 MW teljesítményre vonatkozó szerződés aláírás van folyamatban.
· BKV Zrt. telephelyeinek távhőszolgáltatásba történő bekapcsolása (19 MW) tekintetében a tárgyalások megkezdődtek.
· XIII. Tatai út Tahi út 2xDN 600-as tranzitvezeték hidraulikai kapacitásbővítés közbeszerzési eljárása – fedezet hiány miatt - eredménytelenül zárult, kivitelezése 2018-ban várható. A projekt MEKH kötelem hatálya alá tartozik, az időbeli megvalósítás következő évre történő áthúzódásáról a Hivatal tájékoztatása megtörtént.
· A 2017. év I-III. negyedévre tervezett 128 db hőközpont tervből 85 db beüzemelés történt, 388 db távfelügyeletbe kötött hőközpont tervből 241 db műszaki megvalósítása történt.
III. Beruházások
A vállalatcsoport teljes beruházási értéke 130,3 Mrd Ft (a jelenleg ismert projektek alapján 2022-ig), melyből a 2017. évre vonatkozó tervérték 37,2 Mrd Ft. 

A legjelentősebb beruházási összeg (62,7%-kal) a FŐTÁV Zrt. állományában található 81,7 Mrd Ft összegben, amelyből a Hőközpont, Távvezeték, és stratégiai gerinchálózat vezetéképítés és felújítás szinte a teljes beruházásuk 50 %-át lefedi. 
Az FKF Nonprofit Zrt. a teljes beruházási értékből 25,4 %-ot képvisel. Itt a legmagasabb beruházási értéket a jármű rekonstrukciós beruházás (9,1 Mrd Ft) képvisel. Kimagasló értékű a Budapest Gyógyfürdői Zrt. beruházási főösszege 14,2 Mrd Ft értékben. Jelentősebb beruházások a Csillaghegyi strandfürdő, Palatinus, és Pesterzsébeti strandfürdők rekonstrukciói és fejlesztései, 7,2 Mrd Ft értékben kerültek tervezésre. A FŐKERT Nonprofit Zrt. 1,05 Mrd Ft értékű állományát 85,7%-ában a Fakataszteri nyilvántartás, tehergépkocsik, különböző célgépek, komposzttelep bővítési, és különböző infrastruktúra fejlesztési beruházásai teszik ki. A Budapest Temetkezési Intézet Zrt. beruházásának teljes értéke lefedi a 2017. évi terv értéket, amelyből 52,2 %-os megvalósítás történt tárgyidőszak végéig.
FŐTÁV Zrt. beruházásai
A társaság a 2017. évi beruházási tervének főösszege 18,792 Mrd Ft. 

A beruházási tervet időarányosan a tervezett 58% helyett csak 19%-ban sikerült teljesíteni, az eredeti kitűzést csak az informatikai beruházások közelítik meg (76,3%), a többi beruházástípus jelentős elmaradásban van mind a tervtől, mind az éves tervhez képest.

A beruházási projektek illeszkedése a stratégiai koncepcióhoz

A 343/2015.(XII.09) határozati számon jóváhagyott FŐTÁV Zrt. hosszútávú stratégiája alapján a FŐTÁV Zrt. stratégiai céljai a következők:
· Versenyképes áru és minőségű távhőszolgáltatás, ezen belül gerinchálózat fejlesztés, megújuló energiatermelés fokozása (Észak-Budai fűtőmű, Kőbánya biomassza erőmű), olcsóbb megújuló energia ár elérése
· Távhőpiac fejlesztése
· Szolgáltatás fenntarthatósága 
· Távhőszolgáltatás elfogadottságának növelése

Az Igazgatóság kérésére a FŐTÁV Zrt. két részletben bemutatta a jelenleg futó kiemelt beruházási projektjeit 2017 júliusában és augusztusában.
Az alábbi projektek kerültek bemutatásra:
· Belváros távhőellátását szolgáló stratégiai távhővezeték átvitele az Erzsébet hídon (2,493 Mrd Ft összérték)
· Hőközponti távfelügyeleti rendszer bővítése (2,193 Mrd Ft összérték)
· 2x20 MW Biomassza fűtőmű építése Észak-Buda és Kőbánya, rozsdaövezetben (3,150+2,135 Mrd Ft összérték)
· Nemzeti Olimpiai Központ, Liget projekt és Északi Járműjavító távhőellátás fejlesztése (2,229 Mrd Ft összérték)
· SAP újrabevezetés (2,016 Mrd Ft összérték)
· WING projekt távhőellátása, stratégiai vezeték építés (1,550 Mrd Ft összérték)

A bemutatás hozzájárult ahhoz, hogy az Igazgatóság naprakész információkkal rendelkezzen a FŐTÁV Zrt. beruházásai tekintetében.

2017. év elején kiírásra kerültek a FŐTÁV Zrt. által igénybe vehező KEHOP pályázati lehetőségek, a társaság az alább igénybe vehető támogatásokra nyújtott be pályázatokat:

1)  KEHOP 5.3.1-17 (támogató igazgatósági határozat 151/2017.(VI.28):
· Energia hatékonysági fejlesztések és új fogyasztók hálózatra kapcsolása a FŐTÁV Zrt. távhőrendszereiben
· Energia hatékonysági fejlesztések és új fogyasztók hálózatra kapcsolása, új vezetékszakaszok kialakítása a FŐTÁV Zrt. távhőrendszereiben
· Távhővezeték korszerűsítés, új fogyasztók hálózatra kapcsolása és távhőkörzetek összekapcsolása a FŐTÁV Zrt. távhőrendszereiben

A KEHOP 5.3.1-17-es kódszámú, „Távhő-szektor energetikai korszerűsítése” címet viselő pályázati felhívásra az NFPI a FŐTÁV Zrt.-vel konzorciumban 2017.06.30-án a fenti három pályázatot nyújtotta be.

Státuszok:
Az első pályázatot az Irányító Hatóság 2017.09.28-án támogatási szerződéskötési feltételekkel 745.327.860,- Ft összegű vissza nem térítendő támogatásra találta érdemesnek. 
A pályázat támogatási szerződése 2017. 11.15-én hatályba lépett. A pályázatot érintően a támogatás 50 %-a várhatóan lehívásra kerül kedvezményezetti előleg formájában az Irányító Hatóság jelzésének megfelelően. A másik két pályázattal kapcsolatban a támogatási szerződés megkötéséhez szükséges dokumentumok hiánypótlásával kapcsolatban érkezett felhívás. A hiánypótlás határidőre teljesült, mindkét pályázat esetén a támogatói döntés megszületett, a pályázatokat az Irányító Hatóság támogatásra érdemesnek ítélte.

2) KEHOP 5.2.8-17 (támogató igazgatósági határozat 182/2017.(VII.26)
· Épület energetikai fejlesztés a FŐTÁV Zrt. Kalotaszeg utcai B és D épületeiben
· Épület energetikai fejlesztés a FŐTÁV Zrt. Barázda közi, és XIV. kerület Füredi úti épületeiben

Az előterjesztés szerinti pályázati anyagot a FŐTÁV Zrt. 2017.07.24-én nyújtotta be a BVH Zrt. Igazgatósága részére. A pályázati anyagból kitűnt, hogy két pályázat kerül egyidejűleg benyújtásra. A FŐTÁV Zrt. Kalotaszeg utca B és D épülete az egyik pályázatban vesz rész, a FŐTÁV Zrt. Barázda utcai és Füredi úti épülete pedig a másik pályázatban. Ennek oka, hogy a pályázható legkisebb támogatási összeg 50.000.000 Ft, ezért két-két ingatlan összevonásra kerül, amely összevonást a pályázati kiírás lehetővé tett.

A pályázatok papír alapon kerültek számunkra benyújtásra, a beadási határidő rövidsége miatt a BVH Igazgatósága levélszavazással döntött.

A FŐTÁV Zrt-nek a KEHOP 5.2.8-17-es pályázatát 2017.07.28-ig kellett benyújtania a pályázatot kiíró szervezet számára.
Ezt a pályázatot csak a Fővárosi Közgyűlés támogatásával lehetett benyújtani, melyről a közgyűlés 2017.06.21-én az alábbi határozati számokon hozott támogató döntést:

1007/2017.	  62.442.225 Ft.	FŐTÁV Zrt. Kalotaszeg utca B épület támogatása
1008/2017.	  52.640.000 Ft.	FŐTÁV Zrt. Kalotaszeg utca D épület támogatása
1009/2017.	  50.281.238 Ft.	FŐTÁV Zrt. Barázda utca támogatása
1010/2017.	  51.019.837 Ft.	FŐTÁV Zrt. Füredi út támogatása
1006/2017.	216.383.300 Ft 	FŐTÁV Zrt. összes támogatás






A benyújtott pályázati anyag főbb adatai a következők voltak:

· [image: ]

A felhívás rövid pályázati idejére való tekintettel (2017.06.28-07.28) a FŐTÁV Zrt.-nek nem állt módjában feltételes közbeszerzési eljárást lefolytatni a kiviteli tervek elkészítésére, mely egyébként is megkezdett beruházásnak minősülne, amelyet a pályázati felhívás nem engedélyez.

Az energetikai tanulmányok elkészíttetése során kidolgozott költségpontosítással nem képeztek tartalékkeretet, hanem kevesebb támogatást igényeltek a pályázat keretében, vagyis amennyiben az Irányító Hatóság a pályázatok támogatásról dönt, úgy a Támogatási Szerződésekben is a csökkentett beruházási költségek fognak szerepelni.

Státuszok:
A benyújtott pályázatokkal kapcsolatban az Irányító Hatóság 2017.09.07.-i határidővel hiánypótlásra szólította fel a FŐTÁV Zrt.-t, a hiánypótlás benyújtása határidőre megtörtént, a pályázatokkal kapcsolatban az Irányító Hatóság tisztázó kérdései 2017.10.11.-én megérkeztek. A tisztázó kérdésekre adott válaszok 2017.11.02.-án határidőre beadásra kerültek, a támogatói döntés megszületett, az Irányító Hatóság a pályázatokat támogatásra érdemesnek ítélte.

3) KEHOP 5.3.2-17 (támogató igazgatósági határozat 228/2017.(IX.13):
· Biomassza fűtőmű építés a FŐTÁV Zrt. Észak-Budai fűtőműve területén
· Biomassza fűtőmű építés Budapest Kőbánya rozsdaövezeti részén

A FŐTÁV Zrt. a jogszabályok alapján 2020-tól új fogyasztót csak legalább ugyanolyan mértékű megújuló energiaforrásból származó többlet energiával tud majd bekötni.
A FŐTÁV Zrt. kihívásai a változó körülmények függvényében:
· új piacot, új fogyasztókat folyamatosan kell keresnie, mert a globális felmelegedés hatására a téli időszak átlaghőmérsékletének növekedése miatt kieső hőigény, illetve a lakossági hőszigetelések okozta hőmegtakarítások miatt folyamatosan erodálódik az éves kiszámlázható összes hőteljesítmény
· a FŐTÁV Zrt. külső partnerektől vásárolja a hőenergiát, így csak indirekt ráhatása van, hogy a külső partnerek milyen energiahordozót használnak. 
· korábban ráadásul több olyan hosszútávú energiaszállítási szerződéseket kötöttek, amelyek esetében kedvezőtlen jelenleg az átvételi ár, emiatt a FŐTÁV Zrt. gazdasági szempontból szabadulni szeretne tőle, de 2020 utáni a szerződés lejárata
· amennyiben a FŐTÁV Zrt. a hőmix árán szeretne megtakarítani, a saját erőmű önköltségi ára biztosan kedvezőbb, mint a kívülről vásárolt energia nyereséggel növelt piaci ára
· az új fűtőmű biomassza alapon fog működni, ami a FŐTÁV Zrt. 2016. évi átlag inputára szerinti 3.448 Ft/GJ árnál jóval kedvezőbb önköltségi áron tud hőenergiát előállítani.

A 2017. augusztus 23-án a FŐTÁV Zrt. prezentációs napján az Igazgatóság részére bemutatott projekthez képest az alábbi eltérések kerültek a projektekbe
· a pályázati anyag szerint a FŐTÁV-Kiserőmű Kft. lesz a pályázat végső kedvezményezettje mindkét biomassza fűtőmű esetében.
· a Pesterzsébeten felépíteni kívánt fűtőmű a FŐTÁV Zrt. számára kedvezőbb helyen, Kőbányán lesz felépítve. Ennek oka, hogy Pesterzsébeten a helyszűke miatt eleve 2x10 MW kazánt terveztek, de a bekötő úton 7,5 tonna súlykorlátozás van érvényben. 
· Emiatt a fűtőmű energia alapanyaggal való gazdaságos ellátása korlátokba ütközik. A helyszín Kőbányán található, a Magyar Nemzeti Vagyonkezelő Zrt. által birtokolt ún. rozsdaövezetben. A hasonló „rozsda” övezetek barnamezős beruházásokkal megújítható ipari területek, amelyek ipari infrastruktúrával már rendelkeznek. Ennek következménye az a tény, hogy a területet még meg kell vásárolni a tulajdonostól.A másik fűtőmű, a FŐTÁV Zrt. Észak-Budai Fűtőművének területén kerül megépítésre, az előzetes terveknek megfelelően.
· A végső kedvezményezett a FŐTÁV Zrt. egyszemély tulajdonban lévő FŐTÁV-Kiserőmű Kft, melynek beruházásához a külső banki finanszírozással fog felvenni, melyhez biztosítékként csak ún. komfortlevéllel kerül csatolásra.

A tárgybani fejlesztések a fentiekben leírt stratégiai céloknak maradéktalanul megfelelnek, a kialakítandó kapacitás méretezése is megfelel mind a pályázatnak, mind az elvárt fogyasztóbővülés ütemének 2020 után. Mindkét fűtőmű 20-20 MW kapacitású.

A FŐTÁV Zrt. partnere, az Észak-Budai erőmű szolgáltatja jelenleg a legdrágábban a fűtési energiát, 4.130 Ft/GJ. (2016. évi ár), így ezen körzetben van leginkább szükség alternatív módon előállított és olcsóbb hőenergiára. Az ebben a körzetben versenyző leendő szolgáltatók, vagy leendő energiaárak kedvező hatással lennének a hőmix átlagárára, és kedvezőbb pozíciót teremtenének az ártárgyaláson.

A biomassza projekt

A KEHOP 5.3.2.-17 pályázat alapján „Biomassza fűtőmű létesítése a FŐTÁV Zrt. Észak-Budai Fűtőművek telephelyén, illetve jelenleg nem a FŐTÁV Zrt. saját telephelyén lévő területen, Kőbányán elhelyezkedő területen biomassza fűtőműveket szeretne építeni. A pályázat alapján megnyerhető és felvehető állami támogatás összege felülről korlátos, összesen 2,1 Mrd Ft. A támogatás intenzitása így maximum 23 % lesz. 

A pályázat beadási határideje 2017.09.15 volt.

A két kazán alternatíva közül a fluidágyas típust elvetették és a hagyományos rostélyos kazánt fognak telepíteni.
A biomasszás fűtőművek alapanyaga a tervek szerint túlnyomórészt fenntartható erdőgazdálkodásból származó, szabványos minőségű faapríték, illetve kiegészítésképpen a családi házas övezetekből begyűjtött zöldhulladék lesz, természetesen kezelve, szárítva, aprítva, szabványosítva. A pályázati anyag a Pilisi Parkerdő Zrt-től rendelkezik egy szándéknyilatkozattal, miszerint mindkét kazán számára elegendő éves 2x30.000 tonna biomassza szállítási kapacitással. Az ára előzetes ár, 1600 Ft/GJ, a fűtőmű éves szinten 2x33.908 tonna alapanyagot használ fel és 2x295.000 GJ éves hőtermelést tervez. A kazánok hatásfokát a gyártó 87%-ban határozta meg, amely igen kedvező a földgázkazánok 88,09 %-os hatásfokához képest.

Fontos szempont a hőkooperációs összkörzetek kialakításáig, hogy a kérdéses új fűtőművek a megfelelő, konkurensnek mondott területeken legyenek, így az egyik Észak-Budán, a másik pedig délen, Dél-Pesten. Ennek oka az, hogy helyileg konkurálhassanak az új fűtőművek kapacitásai a korábban hosszú időre megkötött szerződések alapján mára kedvezőtlenné vált hőárakkal.

A megvalósítani kívánt beruházás adatai:

[image: ]

A pályázat szerint 19.100 tonna CO2 gázmennyiség éves csökkenést, 20-20 MW megújuló energiatermelési kapacitást, és 295-295.000 GJ/év megújulásból származó energiát hoznak létre a beruházás segítségével.

A biomassza fűtőmű beállításával alacsonyabb egységhőárat fog tudni igénybe venni a FŐTÁV Zrt., ami gazdaságilag mindenképpen kedvező hatású számára.

Státuszok:
A KEHOP programokért felelős Helyettes Államtitkárság 2017.09.29.-én hiánypótlást küldött ki a konzorciumvezető részére 15 napos határidővel. A hiánypótlások mindkét pályázat esetében határidőre, 2017.10.13.-án benyújtásra kerültek. 2017.10.26.-án és 2017.10.27.-én mindkét projektre vonatkozóan megérkezett az értesítés, miszerint a támogatási kérelmek megfeleltek a felhívásban meghatározott jogosultsági feltételeknek. Az Irányító Hatóság tisztázó kérdéseinek megválaszolására a 2017.11.17.-i határidőre megtörtént. A második körös tisztázó kérdések 2017.11.23.-án érkeztek meg mindkét pályázatra vonatkozóan. A válaszokat 2017.12.04.-ig (Észak-budai projekt), illetve 2017.12.06.-ig (Kőbányai projekt) kellett megküldeniük.

Összefoglalás

A fenti pályázatok benyújtásra kerültek, regisztráltak, tisztázó kérdéseket és hiánypótlási felhívást is küldött az Irányító Hatóság, amelyeket határidőben megválaszoltak. A fenti listában a KEHOP 5.3.1 pályázat első pályázata már elbírálásra került, 745 M Ft támogatást ítéltek meg. A már beadott pályázatok további elbírálása így folyamatban van.

Budapest Gyógyfürdői Zrt. beruházásai
[image: ]
A beruházások összege 2017. I-III. negyedéves megvalósítása 4 211 M Ft, mely az időarányos tervet 1 113 M Ft-tal haladja meg.

· A 2017. évi beruházások közül a Palatinus strand rekonstrukció és téli üzemeltetésre történő kibővítés júliusban átadásra került. 2017. évben műszaki, statikai okokból jelentkezett költségtúllépés 803 M Ft.
· Egyéb építési beruházások: jelentős mértékben túllépték az éves tervezett értéket (fürdőkben szükségessé váló munkák).
· Csillaghegyi Árpád Forrásfürdő fejlesztése: az időarányos terveknek megfelelően halad.
· Csillaghegyi palackozó üzem fejlesztése: 2017. évben a terveknek megfelelően folytatódott, 2017. év végéig 134 M Ft értékű túllépés prognosztizálható a speciális épületkialakítási szabályok miatt.
· Egyéb eszközök (proxyórák, bútorok, öltözőszekrények, gépek, orvosi berendezések stb.): A költségek túllépésének oka, hogy több beszerzés szükségessége a tervezettnél korábban merült fel.
· Paskál fürdő funkcióbővítés: A kivitelezési munkák a tervezettnél korábban befejeződtek (2017. júniusban átadásra került), a projekt költsége kismértékben a tervezett szint alatt maradt. 
· A Pesterzsébeti strandfürdő rekonstrukciója: 2018-2019. évekre tolódott a beruházás érdemi része, 2017. évben csak a bontás valósul meg.
· A további tételeknél időarányos elmaradások akadnak, a teljesülésük a IV. negyedévben várható.

FKF Nonprofit Zrt. beruházásai

· A vizsgált időszakban az éves tervezett beruházási keretösszeg mindösszesen 11 %-a teljesült. 
· A jármű rekonstrukció (-2 339 M Ft megtakarítás) beruházásainak koncepciója menedzsment döntés alapján megváltozott, miszerint több év járműbeszerzésének igénye összevonva, egy eljárás keretében folytatódik le, az azonos kategóriába tartozó járművek esetén. A beszerzési eljárás terjedelmes, műszaki tartalmának előkészítése elhúzódott. A 2017. évre tervezett járműbeszerzések folyamatban vannak, ill. számos 2017. évi igény a 2018. évre vonatkozó igénnyel együttesen kerül kiírásra. Ezek várható teljesülése 2018. II.- 2018. III. negyedév között várhatóak.
· Felújítási, átalakítási korszerűsítési munkák -840 M Ft megtakarítást mutatnak, ennek indoka, hogy a beruházások zökkenőmentesebb előkészítése és gyorsabb megvalósítása érdekében az elvégzendő fejlesztési feladatokra négy nagyobb építési keretszerződés került megkötésre, az ezzel kapcsolatos közbeszerzési eljárások megindításra kerültek, azonban teljesülésük áthúzódik 2017. IV. negyedév és 2018. I. félévére is.
· Informatikai beruházások (-492 M Ft megtakarítás): A teljes tervezett keretösszegből 230 M Ft értékű beruházás teljesülése 2018. évre húzódik át (Szerver bővítés, Oracle licence vásárlása és IP telefónia kiépítése). Megtakarítás indoka továbbá, hogy PC, monitor, munkaállomás beszerzései is a 2017. IV.-2018 I. negyedévekre kerültek átütemezésre. 
· A Hulladékgyűjtő tartályok beszerzése esetén (-569 M Ft) megtakarítás a közbeszerzési eljárás elhúzódása és az egyes részterületek eredménytelensége miatt van. Az idei évre tervezett beruházások áthúzódnak 2017. IV. negyedévére és 2018. évre.
· Egyéb, PRHK, Dunakeszi és Hulladékudvarok beruházásai, a projektek besorolása, és a lebonyolító szervezeti egység megváltozott, így ezek a tételek a Projekt Igazgatóság, illetve Ingatlanfejlesztés irányításával lesznek megvalósítva 2018-ban.
· További tételek kisebb beruházások összességét tartalmazzák, jellemzően a beruházások átütemezésére kerültek, így jelentős összegben következő évre tevődik át a teljesítésük.

A BVH Zrt. Igazgatósága és Felügyelőbizottsága a BVH Zrt. 2017. évi III. negyedéves előrehaladási jelentését megtárgyalta és azokat elfogadásra, illetve tudomásul vételre javasolja a T. Közgyűlés számára, az erről szóló határozatok jelen előterjesztés 3. mellékleteit képezik. 

Budapest, 2018. február 


	Dr. Bagdy Gábor
	dr. Szeneczey Balázs

	főpolgármester-helyettes
	főpolgármester-helyettes





	Láttam:

	Sárádi Kálmánné dr.
főjegyző





mellékletek:
1. számú melléklet: Tájékoztatás Budapest Főváros Önkormányzatának Közgyűlése részére a BVH Budapesti Városüzemeltetési Holding Zrt. 2017. III. negyedévi tevékenységéről (2017.07.01.-2017.09.30.)
1. számú függelék: A 2017.III. negyedévi igazgatósági határozatok teljes körű listája
2. számú függelék: BVH Zrt. 2017.III. negyedévben kötött szerződései
3. számú függelék: A Fővárosi Közgyűlés 2017.III. negyedévben meghozott, BVH Zrt.-vel kapcsolatos határozatai
4. számú függelék: Üzleti jelentés a vállalatcsoport 2017. 1-9. havi tevékenységéről
5. számú függelék: Beruházási összesítő
2. számú melléklet: BVH Zrt. IG és FB határozatok

Társaság

Beruházás 

teljes 

értéke (eFt)

2017. évi 

terv 

(eFt)

2017. III. 

negyedévi 

kumulált 

tény (eFt)

Teljesülés 

mértéke a 

2017. évi 

tervhez 

képest

Teljesülés 

mértéke a 

Beruházás 

teljes 

értékéhez 

képest

Beruházás 

teljes érték 

megoszlás 

%

FŐTÁV Zrt. 81 672 17818 792 469 3 560 839 18,9% 4,4% 62,7%

FKF Nonprofit Zrt. 33 098 73511 829 715 1 283 811 10,9% 3,9% 25,4%

Budapest Gyógyfürdői Zrt. 14 229 900 5 227 698 4 211 022 80,6% 29,6% 10,9%

FŐKERT Nonprofit Zrt. 1 046 476 1 046 476 210 011 20,1% 20,1% 0,8%

Budapesti Temetkezési Intézet Zrt. 256 000 256 000 133 556 52,2% 52,2% 0,2%

FŐKÉTÜSZ Kft. 0 0 116 004 - - 0,0%

Összesen 130 303 28937 152 358 9 515 243 25,6% 7,3% 100,0%

Beruházási összesítő

Terv      Terv Tény

éves 1-9 hó  1-9 hó

I. Távhőtechnológiai szintentartó felújítások 6 386 793 4 938 9851 370 889 27,8% 21,5%

II. Távhőtechnológiai fejlesztő beruházások 8 220 007 4 033 1281 166 071 28,9% 14,2%

III. Informatikai beruházások 2 776 915 814 876 621 656 76,3% 22,4%

IV. Társaság működéséhez szükséges egyéb beruházások 1 408 754 1 181 821 403 222 34,1% 28,6%

Összesen

18 792 46910 968 8103 561 838 32,5% 19,0%

adatok ezer forintban

Megnevezés

Terv-

teljesülé

s

Terv-

teljesülé

s éves

Kalotaszeg utca B és D épület 287 153 046 Ft 195 231 272 Ft 91 921 774 Ft 32% 115 082 225 Ft

Barázda utca és Füredi út 233 912 007 Ft 157 961 031 Ft 75 950 976 Ft 32% 101 301 075 Ft

Összesen: 521 065 053 Ft 353 192 303 Ft 167 872 750 Ft 32% 216 383 300 Ft

Épületenergetikai felújítások

KEHOP 5.2.8-17

Támogatás 

intenzitása

Nettó összköltség Önerő Támogatás

Támogatás max. 

összege

KGY határozatban

Biomassza fűtőműBiomassza fűtőmű

Észak Buda Kőbánya

Tervezett összköltség (M Ft) 3 151                        3 455                        6 606                          

Saját erő (M Ft) 2 405                        2 709                        5 114                          

Támogatás (M Ft) 746                           746                           1 492                          

Támogatás intenzitása 24% 22% 23%

Összesen FŐTÁV-Kiserőmű Kft.

mFt

Beruházás adatok 2017

Kumulált 

terv

Kumulált 

tény

Eltérés

(tény-terv)

Éves 

terv

Várható

Eltérés

(várható-

terv)

Tény/éves 

várható

Palatinus főépület rekonstrukció és téli üzemeltetésre történő 

kibővítés

713 1 516 803 713 1 515 803 100%

Egyéb építési beruházások 300 997 697 600 800 200 125%

Csillaghegyi strandfürdő fejlesztése - 2015-ben tervezés 750 612 -138 1 000 1 200 200 51%

Csillaghegyi palackozó üzem fejlesztése 500 431 -69 500 634 134 68%

Egyéb eszközök (proxyórák, bútorok, öltözőszekrények, gépek, 

orvosi berendezések stb.)

170 286 116 220 300 80 95%

Paskál funkció bővítés 200 177 -23 200 180 -20 98%

Közbeszerzési tervben szereplő tételek: Pala szűrő-forgató, 

Újpest bontás

0 120 120 0 260 260 46%

Pesterzsébeti strandfürdő rekonstrukciója - 2016-ban tervezés 0 54 54 1 000 100 -900 54%

Informatikai eszközök (hardver és szoftver) 30 9 -21 40 40 0 24%

Széchenyi Gyógyfürdő tetők felújítása 4. ütem 0 9 9 20 16 -4 58%

Pala energetikai korszerűsítés 150 0 -150 300 0 -300 0%

Csillaghegy energetikai korszerűsítés 150 0 -150 300 0 -300 0%

Dandár hőszivattyú energetikai korszerűsítés 135 0 -135 150 0 -150 0%

Pünkösdfürdő strand,  napenergia hasznosítása I. ütem 0 0 0 50 0 -50 0%

Római strand, napenergia hasznosítása I ütem 0 0 0 50 0 -50 0%

Egyéb 0 0 0 85 370 285 0%

Összesen 3 098 4 211 1 113 5 228 5 416 188 78%

Beruházás adatok 2017

Kumulált 

terv

Kumulált 

tény

Eltérés

(tény-

terv)

Éves 

terv

Várható

Eltérés

(várható-

terv)

Tény/éve

s terv

Jármű rekonstrukció 2 693 353 -2 339 3 517 533 -2 983 10%

Felújítási, átalakítási korszerűsítési munkák 1 033 193 -840 1 111 575 -536 17%

Informatikai beruházások 647 155 -492 865 626 -239 18%

Hulladékgyűjtő edényzet kerete 700 131 -569 892 545 -347 15%

Egyéb összesen 760 125 -635 810 343 -466 15%

RFID projekthez kapcsolódó szoftverfejlesztés 50 111 61 108 111 3 103%

6/b. Nagy válogatómű Technológia - optikai válogató (KEHOP 

támogatás)

0 83 83 1 330 81 -1 250

6%

További tételek összesen 1 644 134 -1 510 3 197 563 -2 634 4%

Összesen 7 525 1 284 -6 242 11 830 3 377 -8 453 11%

